विज्ञान एवं प्रौद्योगिकी मंत्रालय
सीआरटीडीएच-आईआईटी, खड़गपुर में एमएसएमई के लिए चुनौतियों और अवसरों के विषय पर सार्थक विचार-विमर्श के साथ 'सीआरटीडीएच से एमएसएमई को सशक्त बनाना' विषय पर एक-दिवसीय चिंतन शिविर संपन्न
सीएसआईआर के महानिदेशक डॉ. एन. कलैसेल्वी ने डीएसआईआर और सीआरटीडीएच से प्रधानमंत्री श्री नरेन्द्र मोदी जी के 'आत्मनिर्भर भारत' के मिशन को पूरा करने के लिए एमएसएमई/स्टार्ट-अप/इनोवेटर्स को सशक्त बनाने में भूमिका निभाने का आह्वान किया
विज्ञान और प्रौद्योगिकी मंत्रालय के वैज्ञानिक और औद्योगिक अनुसंधान विभाग, सीआरटीडीएच कार्यक्रम के तहत चिंतन शिविरों की श्रृंखला में प्रथम "सीआरटीडीएच से एमएसएमई को सशक्त बनाने पर चिंतन शिविर" का उद्घाटन 27 जुलाई, 2023 को सीआरटीडीएच-आईआईटी, खड़गपुर में किया गया। यह चिंतन शिविर अकादमिक और उद्योग जगत के बीच संबंधों को मजबूत करने, औद्योगिक अनुसंधान एवं विकास को बढ़ावा देने और ज्ञान के आदान-प्रदान, सहयोगात्मक अनुसंधान और तकनीकी नवाचार को प्रोत्साहित करने वाला वातावरण बनाने में इस सहयोग की महत्वपूर्ण भूमिका पर प्रकाश डालने के लिए आयोजित किया गया था। सीआरटीडीएच देश में अनुसंधान एवं विकास गतिविधियों को प्रोत्साहित करता है और व्यापक समर्थन और मार्गदर्शन प्रदान करता है, एमएसएमई क्षेत्र को मजबूत करने, विकास के माहौल को बढ़ावा देने और तकनीकी प्रगति को आगे बढ़ाने में महत्वपूर्ण भूमिका निभाता है।
वैज्ञानिक एवं औद्योगिक अनुसंधान विभाग के सचिव और वैज्ञानिक एवं औद्योगिक अनुसंधान परिषद के महानिदेशक डॉ. एन. कलैसेल्वी, आईआईटी, खड़गपुर के उप निदेशक प्रो. अमित पात्रा और वैज्ञानिक-जी और सीआरटीडीएच की प्रमुख डॉ. सुजाता चकलानोबिस ने संबोधित किया। अपने उद्घाटन भाषण के दौरान, डॉ. एन. कलैसेल्वी ने प्रधानमंत्री श्री नरेन्द्र मोदी जी के 'आत्मनिर्भर भारत' के मिशन को पूरा करने के लिए एमएसएमई/स्टार्ट-अप/इनोवेटर्स को सशक्त बनाने में डीएसआईआर और सीआरटीडीएच की भूमिका पर जोर दिया। प्रो. अमित पात्रा ने विभिन्न हितधारकों को उनके अनुसंधान एवं विकास संबंधी प्रयासों को पूरा करने में समर्थन देने में सीआरटीडीएच-आईआईटी, खड़गपुर के प्रयासों की सराहना की। डॉ. सुजाता चकलानोबिस ने चिंतन शिविर का अवलोकन प्रस्तुत किया और नवाचार की आवश्यकता पर प्रकाश डालते हुए कहा कि एमएसएमई नवाचार इकोसिस्टम का स्तंभ है, जो भारत को वैश्विक अनुसंधान एवं विकास और विनिर्माण केंद्र बनाने में चमत्कार कर सकता है।
आईआईटी खड़गपुर में पीआई-सीआरटीडीएच प्रो. सुमन चक्रवर्ती ने आईआईटी खड़गपुर में सीआरटीडीएच - एमएसएमई कनेक्ट और अवसर  का अवलोकन प्रस्तुत करते हुए विषयगत सत्र की शुरुआत की। इसके बाद एमएसएमई/स्टार्ट-अप/इनोवेटर्स की बड़ी चुनौतियों पर आगे चर्चा करने और आईआईटी खड़गपुर में पीआई, सीआरटीडीएच के साथ संभावित समाधानों पर चर्चा करने के लिए वैज्ञानिक एवं औद्योगिक अनुसंधान विभाग के वैज्ञानिक-एफ डॉ. विपिन सी शुक्ला द्वारा समन्वित "संवाद" का आयोजन किया गया। इसका समापन 5 बड़ी चुनौतियों की पहचान के साथ हुआ, जिन्हें भविष्य में आईआईटी खड़गपुर में सीआरटीडीएच द्वारा संबोधित किया जा सकता है।
इस कार्यक्रम में आईआईटी खड़गपुर के उप निदेशक प्रो. अमित पात्रा, डीन  प्रो. चंदन चक्रवर्ती, आईआईटी खड़गपुर में सीआरटीडीएच के सीओ-पीआई प्रो. जयंत मुखोपाध्याय, सीआरटीडीएच की प्रमुख डॉ. सुजाता चकलानोबिस, सीआरटीडीएच के सदस्य सचिव डॉ. विपिन सी शुक्ला और डीएसआईआर के वरिष्ठ अधिकारी डॉ. रणजीत बैरवा, डॉ. सुमन मजूमदार, डॉ. कैलाश पेटकर के साथ पीआई-सीआरटीडीएच प्रो. सुमन चक्रवर्ती, और उनकी टीम और चैंबर्स ऑफ कॉमर्स, उद्योग संघों के प्रतिनिधि, सूक्ष्म, लघु और मध्यम उद्यमों , स्टार्ट-अप, व्यक्तिगत इनोवेटर्स, स्वयं सहायता समूहों के प्रतिनिधियों जैसे बड़ी संख्या में हितधारकों ने भी अपने अनुसंधान एवं विकास प्रयासों में सीआरटीडीएच का लाभ प्राप्त करने के लिए इस कार्यक्रम में भाग लिया। इस चिंतन शिविर में सीआरटीडीएच-आईआईटी में एमएसएमई/स्टार्ट-अप/इनोवेटर्स के लिए संभावित अवसरों पर चर्चा की गई।
कार्यक्रम का समापन वैज्ञानिक एवं औद्योगिक अनुसंधान विभाग के वैज्ञानिक डॉ. कैलाश सी. पेटकर द्वारा गणमान्य व्यक्तियों, आयोजकों, सभी हितधारकों, प्रेस और मीडियाकर्मियों को धन्यवाद ज्ञापन के साथ किया गया।